Agnoscant omnes fideles tam futuri quam presentes quod Otgerius de Martilliaco, laudante sorore sua, dedit Deo et sancte Marie de Firmitate et monachis ejusdem loci totam cunbam vinee que est ad Perreriam et quicquid habebat infra porprisium ejusdem Perrerie. Notandum autem quod prefatus Otgerius pro prefato dono dedit sorori sue commutationem apud Sarmaisei, eo quod eidem sorori pertineret in matrimonio. Hujus rei testes: Robertus, presbiter de Brengis, Amicus, presbiter de Talent, Hugo de Leiva, Richardus de Ver, Bernardus Girars, prepositus Tiberti de Seniceo, Robertus Villelmus.